แนวโน้มดัชนีเช้าไปทางบวก-ลุ้นแตะ 1,000 จุด
นักวิเคราะห์ฯคาดตลาดหุ้นไทยเช้านี้ยังมีโมเมนตัมในทางบวก-มีลุ้นแตะระดับ 1,000 จุด ซึ่งการปรับตัวขึ้นคงเป็นไปในทิศทางเดียวกับตลาดภูมิภาคที่เช้านี้
14 ต.ค. 2553

นักวิเคราะห์ฯคาดตลาดหุ้นไทยเช้านี้ยังมีโมเมนตัมในทางบวก-มีลุ้นแตะระดับ 1,000 จุด ซึ่งการปรับตัวขึ้นคงเป็นไปในทิศทางเดียวกับตลาดภูมิภาคที่เช้านี้
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน กล่าวว่า ตลาดหุ้นไทยเช้านี้ยังมีโมเมนตัมในทางบวก วันนี้มีโอกาสวิ่งขึ้นแตะ 1,000 จุด ซึ่งเป็นระดับดัชนีฯทางจิตวิทยา คาดว่าตลาดบ้านเราคงจะปรับตัวขึ้นไปในทิศทางเดียวกับตลาดทั่วทั้งภูมิภาคที่เช้านี้ต่างปรับตัวขึ้นกันทั่วหน้า เป็นผลจากที่จีนมีตัวเลขนำเข้าที่สูงสุดเป็นประวัติการณ์ แสดงให้เห็นถึงการผลิตที่เพิ่มขึ้น ซึ่งจะเป็นปัจจัยบวกต่อพวกวัตถุดิบต้นน้ำและกลุ่มขนส่ง
"วันนี้ดัชนีฯมีโอกาสที่จะวิ่งขึ้นแตะระดับ 1,000 จุด ซึ่งเป็นระดับทางจิตวิทยา แต่ตลาดฯก็อาจจะอ่อนตัวลงมาจากแรงขายทำกำไรได้ด้วย"นายถนอมศักดิ์ กล่าว 
นอกจากนี้ มาตรการผ่อนคลายเชิงปริมาณ(QE)ของสหรัฐฯที่กำลังจะออกมา จะเป็นตัวทำให้ตลาดฯมีทิศทางที่ดีขึ้น           อย่างไรก็ดี โดยวันนี้คงจะมีการลงทุนเป็นพวกกลุ่มสินค้าโภคภัณฑ์, กลุ่มแบงก์ และกลุ่มรับเหมาฯก็อาจจะดีขึ้นด้วยจากที่รัฐฯจะมีการพิจารณาค่าจ้างขั้นต่ำในวันนี้ นอกจากนี้ก็ยังมีกลุ่มขนส่ง และวัสดุก่อสร้าง  พร้อมให้แนวรับไว้ที่ 983-977 จุด แนวต้าน 997-1,005 จุด